CELEX: 32018D1669
Language: et
Date: 2018-11-06 00:00:00
Title: Komisjoni rakendusotsus (EL) 2018/1669, 6. november 2018, millega tunnistatakse kehtetuks otsus 2006/80/EÜ, millega antakse teatavatele liikmesriikidele nõukogu direktiivi 92/102/EMÜ (loomade identifitseerimise ja registreerimise kohta) artikli 3 lõikega 2 ettenähtud erand (teatavaks tehtud numbri C(2018) 7239 all)

8.11.2018   
               
               
                  ET
               
               
                  Euroopa Liidu Teataja
               
               
                  L 278/28
               
            
         KOMISJONI RAKENDUSOTSUS (EL) 2018/1669,
         6. november 2018,
         millega tunnistatakse kehtetuks otsus 2006/80/EÜ, millega antakse teatavatele liikmesriikidele nõukogu direktiivi 92/102/EMÜ (loomade identifitseerimise ja registreerimise kohta) artikli 3 lõikega 2 ettenähtud erand
         
            
               (teatavaks tehtud numbri C(2018) 7239 all)
            
         
         (Ainult tšehhi-, prantsus-, itaalia-, portugali-, slovaki- ja sloveenikeelne tekst on autentsed)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 15. juuli 2008. aasta direktiivi 2008/71/EÜ sigade identifitseerimise ja registreerimise kohta, (1) eriti selle artikli 3 lõiget 2,
         ning arvestades järgmist:
         
                     (1)
                  
                  
                     Direktiiviga 2008/71/EÜ nähakse ette miinimumnõuded sigade identifitseerimise ja registreerimise kohta.
                  
               
                     (2)
                  
                  
                     Direktiivi 2008/71/EÜ artikli 3 lõike 1 kohaselt peavad liikmesriigid tagama, et pädeval asutusel oleks ajakohastatud loetelu liikmesriigi territooriumil asuvatest põllumajanduslikest majapidamistest, kus peetakse kõnealuse direktiivi reguleerimisalasse kuuluvaid loomi.
                  
               
                     (3)
                  
                  
                     Direktiivi 2008/71/EÜ artikli 3 lõikega 2 on ette nähtud, et liikmesriigid võivad lubada, et artikli 3 lõikega 1 nõutavast põllumajanduslike majapidamiste loetelust jäetakse välja füüsilised isikud, kes peavad üksnes üht oma kasutuseks või tarbeks ette nähtud siga, tingimusel et sellele loomale tehakse enne iga tema ühest kohast teise toimetamist kõnealuses direktiivis sätestatud kontrollid.
                  
               
                     (4)
                  
                  
                     Komisjoni otsusega 2006/80/EÜ (2) lubatakse Tšehhi Vabariigil, Prantsusmaal, Itaalial, Portugalil, Sloveenial ja Slovakkial kohaldada praegu direktiivi 2008/71/EÜ artikli 3 lõikes 2 sätestatud erandit üksnes ühe seaga põllumajanduslike majapidamiste suhtes.
                     Tšehhi Vabariik, Prantsusmaa, Itaalia, Portugal, Sloveenia ja Slovakkia on kinnitanud, et nad ei kohalda üksnes ühe seaga põllumajanduslike majapidamiste suhtes enam direktiivi 2008/71/EÜ artikli 3 lõikes 2 sätestatud erandit.
                  
               
                     (5)
                  
                  
                     Seepärast tuleks otsus 2006/80/EÜ kehtetuks tunnistada.
                  
               
                     (6)
                  
                  
                     Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsus 2006/80/EÜ tunnistatakse kehtetuks.
         
         
            Artikkel 2
            Käesolev otsus on adresseeritud Tšehhi Vabariigile, Prantsusmaale, Itaaliale, Portugalile, Sloveeniale ja Slovakkiale.
         
         
            Brüssel, 6. november 2018
            
               
                  Komisjoni nimel
               
               
                  komisjoni liige
               
               Vytenis ANDRIUKAITIS
            
         
         
            (1)  ELT L 213, 8.8.2008, lk 31.
         
            (2)  Komisjoni 1. veebruari 2006. aasta otsus 2006/80/EÜ, millega teatavatele liikmesriikidele antakse nõukogu direktiivi 92/102/EMÜ (loomade identifitseerimise ja registreerimise kohta) artikli 3 lõikega 2 ettenähtud erand (ELT L 36, 8.2.2006, lk 50).